
[bookmark: _Hlk232517726]««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ և ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՀՈՒՆԻՍԻ 18-Ի N 886-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1.  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ

	N 01/9-2/20769-2026

	Ի պատասխան Ձեր 16.07.2026թ. N 01/17534-2026 գրության՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Հայաստանի Հանրապետության էկոնոմիկայի նախարարությանը գումար հատկացնելու և Հայաստանի Հանրապետության կառավարության 2026 թվականի հունիսի 18-ի N 886-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից Էկոնոմիկայի նախարարությանը լրացուցիչ հատկացնել 7,438.4 մլն դրամ՝ ՀՀ տարածքից ջերմատնային արտադրության թարմ պտուղբանջարեղենի և ծաղիկների արտահանման աջակցության, ՀՀ տարածքից թարմ պտղի, շշալցված խաղողի գինու, բրենդիի և հանքային ջրի արտահանման աջակցության, Կոնյակի սպիրտի արտահանման աջակցության ծրագրի շրջանակներում տրամադրվող աջակցության և Գյուղատնտեսության ոլորտում ապահովագրական համակարգի ներդրման փորձնական ծրագրի իրականացման համար պետական աջակցության միջոցառումների շրջանակներում ստանձնած պարտավորությունների մարման նպատակով, հայտնում ենք հետևյալը.
	 
	

	  1․ Հաշվի առնելով արդեն իսկ շրջանառվող ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից հատկացումներ նախատեսող ՀՀ կառավարության որոշման նախագծերի առկայությունը (այդ թվում՝ նաև Էկոնոմիկայի նախարարության կողմից տարբեր աջակցության ծրագրերի գծով ներկայացված շուրջ 20.1 մլրդ դրամ լրացուցիչ ֆինանսավորման պահանջը) և ՀՀ կառավարության պահուստային ֆոնդում մինչ տարեվերջ անհրաժեշտ չափով հասանելի միջոցների բացակայությունը՝ հայտնում ենք, որ ներկա պահին ներկայացված տեսքով Նախագիծն ընդունվել չի կարող: Ուստի, անհրաժեշտ է հստակեցնել Նախագծով ներկայացված միջոցառումների ֆինանսավորման աղբյուրները, այդ թվում՝ դիտարկելով Էկոնոմիկայի նախարարության կողմից իրականացվող ծրագրերի օպտիմալացման, կրճատման, դադարեցման կամ վերաբաշխումներ կատարելու հնարավորությունները։
	
	Ընդունվել է ի գիտություն:

	2 Նախագծով ներկայացված միջոցառումները ֆինանսավորելու նպատակով պահուստային ֆոնդից պահանջվող միջոցներից բացի, առաջարկվում է նաև վերաբաշխել 1067 ծրագրի «12001 Որակի ենթակառուցվածքի համակարգի արդիականացմանն աջակցություն» միջոցառմամբ նախատեսված 346.7 մլն դրամից 314.5 մլն դրամը: Այս կապակցությամբ, հարկ է նշել, որ 17.07.2026թ. N 01/17353-2026 գրությունով ներկայացված 2026թ․ պետական բյուջեում փոփոխություններ նախատեսող ՀՀ կառավարության որոշման նախագծով ևս առաջարկվել է նվազեցնել «12001 Որակի ենթակառուցվածքի համակարգի արդիականացմանն աջակցություն» միջոցառմամբ նախատեսված ֆինանսական միջոցները 32.2 մլն դրամով։ Սակայն ներկայացված նախագծերի հիմնավորումներից պարզ չէ, թե ինչ հանգամանքներով է պայմանավորված ՀՀ կառավարության ծրագրային փաստաթղթերից բխող միջոցառումների ֆինանսավորման համար նախատեսված միջոցների ամբողջական վերաբաշխումը այլ նպատակների՝ հաշվի առնելով այն հանգամանքը, որ նախատեսված ծախսերը Էկոնոմիկայի նախարարության կողմից հիմնավորվել և ներառվել են պետական բյուջեում որպես ՀՀ կառավարության կողմից սահմանված առաջնահերթությունների իրականացմանն ուղղված միջոցառումներ (2026թ բյուջետային գործընթացի շրջանակներում միջոցառման նախատեսման համար ՀՀ ԷՆ կողմից ներկայացվել է, որ սույն ծրագրի իրականացման անհրաժեշտությունը բխում է ՀՀ կառավարության 2021 թվականի օգոստոսի 18-ի «Հայաստանի Հանրապետության կառավարության ծրագրի մասին» N 1363-Ա որոշմամբ հաստատված ՀՀ կառավարության 2021-2026 թվականների ծրագրից, մասնավորապես՝ «2. Տնտեսություն» բաժնի «2.6 Որակի ենթակառուցվածք» ենթաբաժնի 1-ին պարբերության դրույթներից, ինչպես նաև ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման «Էկոնոմիկայի նախարարություն» բաժնի 11.1 և 11.2 կետերով նախատեսված միջոցառումների իրականացումից)։ Բացի այդ, ներկայացված նյութերում բացակայում են հիմնավորումներ, թե արդյոք վերացել է նշված միջոցառումների իրականացման անհրաժեշտությունը, փոխվել են ոլորտային առաջնահերթությունները, թե ապահովվել են այլընտրանքային ֆինանսավորման աղբյուրներ։ Այս պայմաններում հնարավոր չէ գնահատել առաջարկվող վերաբաշխման նպատակահարմարությունը և դրա ազդեցությունը կառավարության ծրագրային հանձնառությունների կատարման վրա։ 
	
	Ընդունվել է ի գիտություն: Միջոցառումը հանվել է նախագծից:

	3․ Նախագծի հիմնավորման համաձայն՝ 1022 ծրագրի 12005 Գերմանիայի զարգացման վարկերի բանկի (KFW) հետ համատեղ գյուղատնտեսության ոլորտում ապահովագրական համակարգի ներդրման փորձնական ծրագրի իրականացման համար պետական աջակցություն միջոցառման համար լրացուցիչ պահանջվում է 1,361.0 մլն դրամ՝ նկատի ունենալով, որ միջոցառման շրջանակում Գյուղատնտեսությունը Ապահովագրողների Ազգային Գործակալության կողմից ներկայացված տվյալների համաձայն 2026թ. մարտի 1-ից հունիսի 24-ը գրանցվել է ավելի քան 5000 ապահովագրական պատահարի վերաբերյալ ահազանգ և համաձայն ներկայացված հիմնավորման կանխատեսվում է, որ պատահարների վերաբերյալ ահազանգերը աճելու են, ԷՖԵՍ Ինշուրանս ԱՓԲԸ-ի գնահատմամբ գյուղատնտեսության ապահովագրության համար հատուցումների ընդհանուր ծավալը գերազանցելու է 2.0 մլրդ դրամը (ՀՀ կառավարության 2019 թվականի հոկտեմբերի 24-ի N 1485-Լ «Գյուղատնտեսության ոլորտում ապահովագրական համակարգի ներդրման փորձնական ծրագրի իրականացման համար պետական աջակցության ծրագրի» 33-րդ կետի 13 ենթակետի համաձայն 2026 թվականի գյուղատնտեսական տարվա համար գործակալության անդամ յուրաքանչյուր ապահովագրական ընկերությանը փոխհատուցվում է նաև ապահովագրական հատուցումների այն մասը, որը գերազանցում է հավաքագրված (հաշվեգրված) 798.8 մլն դրամ ապահովագրավճարի 80 տոկոսը)։
Միաժամանակ, 12015 Կոնյակի սպիրտի արտահանման աջակցության ծրագրի շրջանակներում տրամադրվող աջակցություն միջոցառման համար ներկայացվել է, որ պետական բյուջեից հատկացվող ֆինանսական միջոցների պահանջարկը 2026թ. գնահատվում է շուրջ 600.0 մլն դրամ, որի ֆինանսավորումն ամբողջությամբ նախատեսվել է 2026թ. 4-րդ եռամսյակում: Այս կապակցությամբ, հաշվի առնելով ՀՀ կառավարության պահուստային ֆոնդում մինչ տարեվերջ անհրաժեշտ չափով հասանելի ռեսուրսների բացակայությունը՝ առաջարկում ենք վերանայել պահանջվող ֆինանսական միջոցների չափը՝ ներկայացնելով միայն փաստացի ձևավորված և ներկա պահին բավարարման ենթակա գումարները, բացառելով պարտավորությունները, որոնց բավարարումը նախատեսվում է հետագայում՝ նկատի ունենալով միջոցառումների իրականացման արդյունքներով ձևավորվելիք պարտավորությունների՝ Նախագծով ներկայացված չափերի հնարավոր փոփոխությունները:
	
	 Ընդունվել է: Նախագիծը խմբագրվել է:



















 
Ընդունվել է: Նախագիծը խմբագրվել է:


	4․ Միաժամանակ, Նախագծի վերաբերյալ առկա են խմբագրական բնույթի հետևյալ առաջարկները.
ա/ նկատի ունենալով, որ հուլիս ամիսն արդեն իսկ ավարտվում է, առաջարկում ենք Նախագծի N 4 հավելվածում ճշգրտել 1165 ծրագրի 12014 և 12015 միջոցառումների արդյունքային չափորոշիչները՝ հիմք ընդունելով արտահանման հուլիս ամսվա փաստացի ցուցանիշները (Նախագծի հիմնավորման համաձայն՝ միջոցառումների արդյունքային չափորոշիչները ներկայացվել են հաշվի առնելով 2026թ. հուլիս ամսվա ընթացքում պտուղբանջարեղենի, ծաղիկների, շշալցված խաղողի գինու, բրենդիի և հանքային ջրի արտահանման ակնկալվող քանակները),
բ/ Նախագծի N 2 հավելվածից հանել 1165 ծրագրի 12014 և 12015 միջոցառումների ՍՈՑԻԱԼԱԿԱՆ ՆՊԱՍՏՆԵՐ ԵՎ ԿԵՆՍԱԹՈՇԱԿՆԵՐ, Սոցիալական օգնության դրամական արտահայտությամբ նպաստներ (բյուջեից) և - Այլ նպաստներ բյուջեից դատարկ տողերը:
	
	Ընդունվել է: Նախագիծը խմբագրվել է:




